Diari Oficial de la Generalitat Valenciana


Sumari del DOGV 9651, del 31-07-2023 (2023/8312)

ACORD de 20 de juliol de 2023, del director general de LABORA Servei Valencià d'Ocupació i Formació, pel qual s'amplia el termini per a la justificació de la subvenció establit en la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoca per a l'exercici 2023 el Programa d'incentius a la contractació de persones desocupades d'almenys trenta anys per entitats locals de la Comunitat Valenciana (Avalem Experiència).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9651

Data del DOGV
:   31-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8312


Data del document
:   20-07-2023

Organisme emissor
:   Labora, Servici Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

ACORD de 20 de juliol de 2023, del director general de LABORA Servei Valencià d'Ocupació i Formació, pel qual s'amplia el termini per a la justificació de la subvenció establit en la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoca per a l'exercici 2023 el Programa d'incentius a la contractació de persones desocupades d'almenys trenta anys per entitats locals de la Comunitat Valenciana (Avalem Experiència). [2023/8312]  
L'1 de març de 2023 es va publicar en el Diari Oficial de la Generalitat Valenciana la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoca per a l'exercici 2023 el Programa d'incentius a la contractació de persones desocupades d'almenys trenta anys per entitats locals de la Comunitat Valenciana (Avalem Experiència); d'ara en avant Resolució de 28 de desembre de 2022.  
El resolc catorzé de la Resolució de 28 de desembre de 2022 estableix que «La justificació de la subvenció concedida s'efectuarà en el termini de dos mesos des de la notificació de la resolució de concessió [...]». En consideració a les dificultats i demores que poden derivar-se de la realització dels processos de selecció de treballadors en ple període vacacional i atés que no es perjudiquen drets de tercers, resulta aconsellable ampliar el termini esmentat a fi de no comprometre el desenvolupament dels processos de selecció i garantir l'adequada execució del programa.  
En virtut de l'exposat, i de conformitat amb la disposició final primera de l'Ordre 7/2019, de 25 d'abril, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del Programa d'incentius a la contractació de persones desocupades per entitats locals de la Comunitat Valenciana; l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; i l'article 70.1 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol.  
  
  
Acorde  
  
Ampliar en un mes el termini de dos mesos fixat inicialment per a la contractació de persones treballadores i per a la justificació de la subvenció, establit en el resolc catorzé de la Resolució de 28 de desembre de 2022.  
  
Contra aquest acord d'ampliació no es pot interposar cap recurs.  
  
València, 20 de juliol de 2023.- El director general de LABORA Servei Valencià d'Ocupació i Formació: nric Nomdedéu i Biosca.